**СМЕРНИЦЕ ,ПРЕПОРУКЕ И ПРАВИЛА ПОНАШАЊА ЗА УЧЕНИКЕ И ЗАПОСЛЕНЕ ТОКОМ БОРАВКА У ОБЈЕКТИМА СРЕДЊЕ ШКОЛЕ У НОВОЈ ВАРОШИ**

**У СКЛАДУ СА ИНСТРУКЦИЈАМА У ВЕЗИ СА ПОСТУПАЊЕМ СРЕДЊИХ ШКОЛА ПОВОДОМ ОТВАРАЊА ОБЈЕКАТА ЗА ПРИЈЕМ УЧЕНИКА ЗА ВРЕМЕ ЕПИДЕМИЈЕ COVID – 19, КОЈЕ ЈЕ ШКОЛАМА УПУТИЛО МИНИСТАРСТВО ПРОСВЕТЕ, НАУКЕ И ТЕХНОЛОШКОГ РАЗВОЈА РЕПУБЛИКЕ СРБИЈЕ ( Решење 611-00-00360-2020/03 од 12.05.2020.године), СРЕДЊА ШКОЛА ДОНОСИ СЛЕДЕЋА ПРАВИЛА :**

**ПРАВИЛА ПОНАШАЊА ЗАПОСЛЕНИХ**

**1.ОД 1.ЈУНА 2020.ГОДИНЕ У ШКОЛУ ЋЕ ДОЛАЗИТИ УЧЕНИЦИ ЧЕТВРТОГ РАЗРЕДА , И ТО ОРГАНИЗОВАНИ У МАЊИМ ГРУПАМА ДО 10 УЧЕНИКА , КОЈЕ ЋЕ ДЕЖУРНИ НАСТАВНИК УПУТИТИ У ОДРЕЂЕНУ УЧИОНИЦУ. Приликом полагања испита у учионици не може бити више од 10 ученика и један дежурни наставник. У сваком тренутку треба инсистирати на удаљености међу свим особама у просторији, а најмања је од 2 метра. Ученике треба стално подсећати на мере заштите и превенције. Рад и активности у малим групама треба организовати тако да се максимално избегне међусобни контакт, као и састајање и окупљање у ходницима, тоалетима, и дворишту школе.**

**2. Током боравка ученика у школи, запослени су дужни да их стално подсећају на коришћење средстава за дезинфекцију и чешће прање руку.**

**3. Физички размак између свих запослених , као и између ученика и запослених треба обезбедити у сваком тренутку у затвореном простору(канцеларије, зборнице, учионице, итд.)**

**4. Један наставник биће одговоран за једну групу ученика.**

**5. Сви запослени у школи морају да носе маске, и то тако да маска прекрива нос и уста, али и да спроводе мере личне хигијене, посебно чешће прање руку сапуном и водом, у трајању од 20 секунди,или средством на бази 70% алкохола. Не додиривати нос, уста, очи , пре прања и дезинфекције руку.**

**6. Неопходно је свакодневно информисати и подучавати ученике и запослене о значају спровођења мера заштите и превенције, али и праћење здравственог стања свих учесника наставног процеса и остајања код куће, односно мере изолације уколико се појаве неки од симптома вируса COVID – 19. Дужни су да обаветсе директра, јаве се лекару, и да до потврде лекара да су здрави не долазе на посао.**

**7. На улазним вратима обе школске зграде постављена је дезобаријера. Средства за дезинфекцију руку користити приликом уласка у школу, а сви запослени ће морати одмах да дезинфикују своје мобилне телефоне. Личне ствари, попут торби и јакни, одлагаће у просторије у којима неће бити ученици.**

**ПРАВИЛА ПОНАШАЊА ЗАПОСЛЕНИХ НА ОДРЖАВАЊУ ХИГИЈЕНЕ**

**Пре организованог доласка ученика у школу, 1.6.2020.године, неопходно је предузети следеће активности:**

1. **Очистити, опрати, дезинфиковати све просторије, учионице, канцеларије, тоалете, ходнике**
2. **Свакодневно проветравати просторије.**
3. **Школа је обезбедила довољно средстава за дезинфекцију просторија, подова, равних површина, столова и столица, стаклених површина, средстава за дезинфекцију и прање руку (сапуни, алкохол). Обезбедила је маске и рукавице за све запослене, као и визире за запослене на одржавању хигијене.**
4. **На улазу у школу постављене су дезобаријере.**
5. **Чешћа дезинфекција тоалета.**
6. **Пре и после сваког боравка у школи дезинфиковаће се просторије, подови, клупе, прекидачи, кваке, ручке за ормариће, славине у тоалетима, и сва остала опрема, најмање два пута дневно, а по потреби и чешће.**
7. **Сва средства за дезинфекцију биће ван домашаја ученика, а на улазним вратима ће свакодневно бити одређена по једна хигијеничарка која је задужена да прати број особа које улазе у школу, као и о дезинфекцији руку и мобилних телефона запослених и ученика.**

**ПРАВИЛА ПОНАШАЊА УЧЕНИКА**

1. **У ИСТОЈ УЧИОНИЦИ МОЖЕ БОРАВИТИ ДО 10 УЧЕНИКА И ЈЕДАН ДЕЖУРНИ НАСТАВНИК.**
2. **ПРИЛИКОМ ПОЛАГАЊА ИСПИТА, НА ВРАТИМА УЧИОНИЦЕ БИЋЕ ИСТАКНУТ СПИСАК УЧЕНИКА КОЈИ ЋЕ У ОДРЕЂЕНОЈ УЧИОНИЦИ ПОЛАГАТИ ИСПИТ.**
3. **УДАЉЕНОСТ МЕЂУ СВИМ УЧЕНИЦИМА И ЗАПОСЛЕНИМА ЈЕ ОД 2 МЕТРА.**
4. **ОД 1.ЈУНА 2020.ГОДИНЕ У ШКОЛУ ДОЛАЗЕ САМО УЧЕНИЦИ ЗАВРШНИХ РАЗРЕДА.**
5. **ОД 8.ЈУНА 2020.ГОДИНЕ У ШКОЛУ ЋЕ ДОЛАЗИТИ И УЧЕНИЦИ ОСТАЛИХ РАЗРЕДА СРЕДЊЕ ШКОЛЕ.**
6. **ЈЕДАН НАСТАВНИК БИЋЕ ОДГОВОРАН ЗА ОДРЕЂЕНУ ГРУПУ УЧЕНИКА.**
7. **УЧЕНИЦИ МОРАЈУ ДА НОСЕ МАСКЕ ТАКО ДА ПРЕКРИВАЈУ НОС И УСТА.**
8. **УЧЕНИЦИ МОРАЈУ ДА НОСЕ РУКАВИЦЕ.**
9. **ДУЖНИ СУ ДА РЕДОВНО СПРОВОДЕ МЕРЕ ЗАШТИТЕ И ПРЕВЕНЦИЈЕ, МЕРЕ ЛИЧНЕ ХИГИЈЕНЕ, РЕДОВНО ПРАЊЕ РУКУ У ТРАЈАЊУ ОД НАЈМАЊЕ 20 СЕКУНДИ, ИЛИ СРЕДСТВОМ НА БАЗИ ОД 70% АЛКОХОЛА. Не ДОДИРИВАТИ ЛИЦЕ, НОС, УСТА, ПРЕ ПРАЊА ИЛИ ДЕЗИНФЕКЦИЈЕ РУКУ.**
10. **ПРИ УЛАСКУ У ШКОЛУ МОРАЈУ ДЕЗИНФИКОВАТИ СВОЈЕ МОБИЛНЕ ТЕЛЕФОНЕ.**
11. **ПРИЛИКОМ ПРИЈАВЉИВАЊА МАТУРСКИХ ИСПИТА, УЧЕНИЦИ ЋЕ ПОПУНИТИ ПРИЈАВЕ У УЧИОНИЦИ ИСТОГА ДАНА КАДА БУДУ ДОБИЈАЛИ СВЕДОЧАНСТВА. ЗАТИМ ЋЕ ПРИЈАВУ ЗА ИСПИТ, СВА ЧЕТИРИ СВЕДОЧАНСТВА О ЗАВРШЕНОЈ СРЕДЊОЈ ШКОЛИ, ТРИ ПРИМЕРКА МАТУРСКОГ РАДА , ПРЕДАТИ У КАНЦЕЛАРИЈИ РАЧУНОВОДСТВА, АЛИ ТАКО ДА САМО ЈЕДАН УЧЕНИК МОЖЕ БИТИ У КАНЦЕЛАРИЈИ. СВИ ОСТАЛИ ЧЕКАЈУ У РЕДУ НА ПРОПИСАНОЈ УДАЉЕНОСТИ.**